system
Răspunde în limba română, în stilul Wikipedia, cat mai corect gramatical.
user
Spune-mi câteva lucruri despre Mihai Tatulici.
assistant
Mihai Tatulici () este un jurnalist și scriitor român.

A debutat în presă ca elev în 1966, la un ziar din județul Suceava.

Activitate jurnalistică
În anii '68 scria la revista Universității Al Ioan Cuza, Alma Mater, unde a ajuns redactor șef. În `70 ajunge la Viața Studențească. În '71, după terminarea facultății, este introdus de Nicolae Stoian la Viața Studențească la secțiunea „Reportaj”. Ajunge secretar general de redacție în `79, dar este dat afara pentru că se afla la al treilea divorț și nu avea o viață morală exemplară. Pentru puțin timp scrie scenarii pentru studiourile Sahia, scrie cărți și colaborează la Radio.
 
În anii `80 ajunge realizator la TVR, unde lucrează fără întrerupere pînă în `89. Primul său succes a fost „Veniți cu noi pe programul doi”, la care a înregistrat rating de 46%. Tatulici pune bazele postului Tele 7 abc de unde în `95 demisionează pentru a se muta la Pro TV. În `96 fondează Clubul Român de Presă.
 
În prezent este director de programe la Realitatea TV.

Om de afaceri
Tatulici are câteva companii lansate în domeniul media. Astfel, la revista Privirea deține majoritatea împreună cu soția lui. La fel și în cazul firmei de producție cinematografică N & T Trading. Deține apoi împreună cu Sorin Ovidiu Vîntu, o televiziune rămasă la stadiul de proiect (G TV) și Mihai Tatulici Production (acționar majoritar Imola). Este coleg de Consiliu de Administrație cu Sorin Roșca Stănescu la Grupul Editorilor și Difuzorilor. A investit bani și într-o firmă de comerț cu produse zaharoase (MCM Network) și o asociere cu trustul PRO în firma Mediafest.

Etichete
A fost numit „Spălător de cadavre” de Ion Cristoiu, care a folosit-o pentru a-l descrie pe Tatulici, care se folosea de emisiunea sa de la PRO TV pentru a invita diverși oameni controversați pentru a le lua apărarea.

Lucrări publicate

 Ceața și obișnuința (Ed. Albatros, 1973) - roman 
 Salvatorul (Ed. Albatros, 1980) - roman 
 Ceainicul de argint (Ed. Eminescu, 1987) 
 Revoluția română în direct (1990) - coordonator (carte documentară despre revoluția română din 1989)
 Vin rîmele (Ed. Tinerama, 1993) - nuvele
 Distrugătorul Speranța sau povestea unui marinar deștept și cu noroc (Ed. House of Guides Publishing Grup, 2014) 
 Plăcerea de a trăi și de a găti. 33 de rețete încercate pentru prieteni (Ed. House of Guides Publishing Grup, 2014) - gastronomie
 Singur între două veacuri. Vol. I (Ed. House of Guides Publishing Grup, 2015) - memorii

Note

Legături externe 
  VIDEO. Mihai Tatulici și-a lansat volumul de memorii Singur între veacuri. Amintirile lui Tatulici, la PaginademediaTV

Interviuri

 Mihai Tatulici: Sint un om plin de experienta de viata si asta ma incurca adesea , 28 septembrie 2007, Alice Nastase Buciuta, Revista Tango
 Mihai Tatulici, fost angajat al TVR: „Iliescu nu putea lua puterea fără Televiziune“, 15 noiembrie 2011, Mihai Voinea, Cristian Delcea, Adevărul
 Mihai Tatulici, fost angajat în TVR: „Mitingul din 21 s-a spart din lipsă de aer“ , 17 noiembrie 2011, Mihai Voinea, Cristian Delcea, Adevărul
 INTERVIURILE 2+1. Mihai Tatulici: "Am fost șomer cu acte în comunism" | VIDEO, 19 noiembrie 2012, Simona Ionescu, Violeta Fotache, Evenimentul zilei

Nașteri în 1948
Jurnaliști români
Români bucovineni
Oameni de afaceri români